**Csongrád Város Polgármesterétől**

Száma: Fjl/145-1/2020.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testületének**

**2020. március 26-i ülésére**

### Tárgy: A Csongrád, Csemegi K. u. 7. 2/5. sz. alatti önkormányzati tulajdonú ingatlan

### közérdekű célra történő bérbeadása

Tisztelt Képviselő testület!

A Diana Vadász- Felnőttképző Alapítványi Szakképző Iskola és Kollégium azzal a kéréssel fordult önkormányzatunkhoz, hogy a fegyverműszerész technikus képzésének indítása miatt szaktanárok felvételére kényszerülnek, lakhatásuk jelenleg nem megoldott.

Tájékoztatom a Képviselő-testületet, hogy Csongrád, Csemegi K. u. 7. 2/5. szám alatti lakás megürült, mivel a Mars Magyarország Kisállateledel Gyártó Kft., mint munkáltató által kijelölt személy onnan kiköltözött. A cég nem tart igényt a lakásra.

Tekintettel arra, hogy ezen lakás megürült, és a Diána Szakképző Iskola kérelme megfelel a helyi rendeletünk szerinti közérdekű célnak, továbbá mivel az iskola eddig is két lakást e tömbben már használ, így javasolom ezen lakás átadását a Diána Szakképző Iskola részére bérlet jogcímén.

Kérem a képviselő testületet az előterjesztés megtárgyalására, és a határozati javaslat elfogadására.

**HATÁROZATI JAVASLAT**

### Csongrád Városi Önkormányzat képviselő testülete megtárgyalta „A Csongrád, Csemegi K. u. 7. 2/5. sz. alatti önkormányzati tulajdonú ingatlan közérdekű célra történő bérbeadása” tárgyú előterjesztést, és az alábbi döntést hozza:

A Képviselő testület a „Lakások és helyiségek bérletéről és elidegenítéséről 23/2015. (X.27.) önkormányzati rendelet 13. § (2) bekezdése szerinti jogkörében eljárva, a 6640 Csongrád, Csemegi Károly u. 7. 2/5. szám alatti közérdekű bérlakást a város területén végzett közérdekű tevékenysége fennállásáig, pályázat nélkül bérbe adja a Diana Vadász- Felnőttképző Alapítványi Szakképző Iskola és Kollégium részére.

A Képviselő testület felkéri a polgármestert a lakásbérleti szerződés megkötésére.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1. Képviselő-testület
2. Fejlesztési és Üzemeltetési Iroda és általa
3. a Diana Vadász- Felnőttképző Alapítványi Szakképző Iskola és Kollégium

Csongrád, 2020. március 19.

Bedő Tamás

polgármester